TRUE ผ่านคุณสมบัติเข้าร่วมประมูล 4G คลื่น 1800 MHz
TRUE ผ่านคุณสมบัติเข้าร่วมประมูล 4G คลื่น 1800 MHz ซึ่ง TUC(บ.ย่อย) จะเข้าร่วมประมูลตามขั้นตอนที่ กสทช. กำหนดต่อไป
14 ต.ค. 2558

บริษัท ทรู คอร์ปอเรชั่น จำกัด (มหาชน) หรือ TRUE ระบุว่า ตามที่ บริษัท ทรู มูฟ เอช ยูนิเวอร์แซล คอมมิวนิเคชั่น จำกัด หรือ TUC ซึ่งเป็นบริษัทย่อยของได้ยื่นแบบคำขอรับใบอนุญาตให้ใช้คลื่นความถี่ สำหรับกิจการโทรคมนาคมเคลื่อนที่สากล ย่าน 1800 MHz ต่อคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (“กสทช.”) นั้น
ทั้งนี้ วานนี้( 13 ต.ค.)กสทช. ได้ประกาศให้ทราบ เป็นการทั่วไปว่า คณะกรรมการกิจการโทรคมนาคม ได้พิจารณาคุณสมบัติของผู้ขอรับใบอนุญาตเสร็จสิ้นแล้ว และมีมติเห็นชอบให้ TUC เป็นผู้เข้าร่วมการประมูลใบอนุญาตให้ใช้คลื่นความถี่ สำหรับกิจการโทรคมนาคมเคลื่อนที่ย่าน 1800 MHz ที่จะจัดขึ้นในวันที่ 11 พฤศจิกายน 2558 ซึ่ง TUC จะเข้าร่วมประมูลตามขั้นตอนที่ กสทช. กำหนดต่อไป